Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A személyes adatok védelméről és a közérdekű adatok nyilvánosságáról szóló 1992. évi LXIII. törvény (Avtv.)
Paragraph Index: 1697

A személyes adatok védelméről és a közérdekű adatok nyilvánosságáról szóló 1992. évi LXIII. törvény (Avtv.) egyértelmű iránymutatást ad azzal kapcsolatban, hogyan értelmezendő a közérdekű adat fogalma. A törvény szövege nem hagy kétséget afelől, hogy a közérdekű adat nem azonos a nyilvános adattal. A közérdekű adatok meghatározott körét jogszerűen titokká lehet minősíteni, vagy az Avtv. 19. § (5) bekezdésére hivatkozva nyilvánosságra hozatalukat meg lehet tiltani. Ad IV. Feltehetően tévedésen alapul Miniszter Úr azon vélekedése, hogy „az adatvédelmi biztos túlterjeszkedett hatás- és jogkörén akkor, amikor ajánlásában megjelölt dokumentumok esetében a minősítési eljárás érvénytelenségét állapította meg”. Ez több okból is téves megállapítás. Ön úgy véli, hogy az adatvédelmi biztos az államtitokká minősítés két feltételének elbírálására kapott a törvényben kimondottan jogot, és csak azon feltételek hiányát mondhatja ki, amelyek egy adat minősítésének indokoltságával függnek össze. Az Avtv. szerint, ha egy adat minősítését indokolatlannak tartom, annak megváltoztatására vagy megszüntetésére kell felszólítanom a minősítőt. Ezzel a jogkörömmel természetesen csak azután élhetek, ha megvizsgáltam a kérdéses iratot, és megállapítottam, hogy a minősítés megtörtént. Ez a vizsgálódás e hatáskör gyakorlásának előfeltétele. Ezúttal azt állapítottam meg, hogy a minősítés érvényesen nem történt meg, ezt a kivételesen erős hatáskörömet nem gyakorolhatom. Ez pedig nem hatáskörtúllépés. Másrészt hatáskörtúllépésről azért sem lehet szó, mert az Avtv.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes